S-6307/2019

Mál þetta, sem dómtekið var 13. maí sl., er höfðað með ákæru, útgefinni af lögreglustjóranum á höfuðborgarsvæðinu 5. nóvember 2019, á hendur H-kk-þgf F-kk-þgf H-kk-þgf, kt. [...], [...], [...], fyrir eftirtalin brot:

1. Fíkniefnalagabrot með því að hafa, mánudaginn 7. ágúst 2017, í bílskúr við [...] í Reykjavík, í félagi við A, kt. [...], haft í vörslum sínum, í sölu- og dreifingarskyni, 13,16 gaf hassi og 19,23 gaf maríhúana, sem lögregla fann við leit í bílskúrnum.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Peningaþvætti en til vara hilmingu með því að hafa, um nokkurt skeið og fram til fimmtudagsins 27. júlí 2017, tekið við og haft í vörslum sínum rafmagnsvespu af gerðinni Tamco, sem fannst við leit lögreglu í bifreiðinni [...] við [...] í Reykjavík en ákærða mátti vera ljóst að hennar hafði verið aflað með refsiverðum hætti.

Telst brot þetta varða 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

3. Umferðar- og fíkniefnalagabrot með því að hafa, fimmtudaginn 27. júlí 2017, ekið bifreiðinni [...] sviptur ökurétti og óhæfur til að stjórna henni örugglega (í blóði mældist amfetamín 625 ng/ml) við [...] í Reykjavík, þar sem lögregla stöðvaði aksturinn og fyrir að hafa haft í vörslum sínum 16,74 gaf amfetamíni og 0,86 gaf maríhúana sem lögregla fann við leit í bifreiðinni.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Peningaþvætti en til vara hilmingu með því að hafa, um nokkurt skeið og fram til sunnudagsins 15. október 2017, tekið við og haft í vörslum sínum fjórar Dewalt hleðsluborvélar, fjögur hleðslutæki og fjórar hleðslustöðvar sem fundust á ákærða við veitingastaðinn American Style í Skipholti í Reykjavík en ákærða mátti vera ljóst að þeirra hafði verið aflað með refsiverðum hætti.

Telst brot þetta varða 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

5. Fíkniefnalagabrot með því að hafa, mánudaginn 4. desember 2017, í bílageymslu við [...] í Reykjavík, haft í vörslum sínum 11,28 gaf amfetamíni sem lögregla fann við öryggisleit á ákærða.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

6. Umferðarlagabrot með því að hafa, föstudaginn 22. júní 2018, ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1100 ng/ml) og notað farsíma án handfrjáls búnaðar við akstur bifreiðarinnar um Reykjanesbraut við Smáratorg í Kópavogi, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a., 1. mgr. 47. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

7. Umferðar- og fíkniefnalagabrot með því að hafa, sunnudaginn 14. október 2018, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1300 ng/ml) norður Nóatún við Laugaveg í Reykjavík, þar sem lögregla stöðvaði aksturinn og fyrir að hafa haft í vörslum sínum 5,08 gaf amfetamíni sem lögregla fann við leit í bifreiðinni.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

8. Fíkniefnalagabrot með því að hafa, þriðjudaginn 11. nóvember 2018, í íbúð í [...] í Reykjavík, haft í vörslum sínum 0,49 gaf amfetamíni og 0,65 gaf maríhúana, sem lögregla fann við leit í íbúðinni.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 33,59 gaf amfetamíni, 13,16 gaf hassi og 20,74 gaf maríhúana sem hald var lagt á samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 19 ml af læknislyfi merktu Xylocain, einni hvítri töflu merktri D 10, þremur töflum merktum Tafil, fimm grænum ómerktum töflum, einni töflu merkt 80 oxycontin, 27 töflum merktum Halcion og einni töflu merkt Oxynorm Dispersa sem hald var lagt á samkvæmt 3. mgr. 49. gr. lyfjalaga nr. 93/1994.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Undir rekstri málsins féll ákæruvaldið þeim hluta brots er varðar vörslur fíkniefna í ákærulið 3.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Umferðarlagabrot samkvæmt 3., 6. og 7. ákærulið varða nú við 1., sbr. 2. mgr. 50. gr. og 1. mgr. 58. gr., allt samanber 1. mgr. 95. gr. nýrra umferðarlaga nr. 77/2019. Þar að auki varðar umferðarlagabrot samkvæmt 6. ákærulið við 1. mgr. 57. gr. sömu laga.

Ákærði er fæddur í [...]. Samkvæmt framlögðu sakavottorði, dagsettu 29. október 2019, á ákærði að baki nokkurn sakaferil, þannig hefur hann gengist undir 12 lögreglustjórasáttir vegna fíkniefnalaga- og umferðarlagabrota. Ákærði gekkst meðal annars undir greiðslu sektar með lögreglustjórasátt 7. mars 2016, fyrir vörslur fíkniefna og akstur undir áhrifum ávana- og fíkniefna. Þá gekkst hann aftur undir greiðslu sektar með lögreglustjórasátt 12. desember 2016, en sáttin var hegningarauki við sáttina frá 7. mars 2017. Loks var hann dæmdur í fimm mánaða fangelsi, skilorðsbundið til tveggja ára með dómi 16. mars 2017, fyrir fíkniefnalaga-, umferðalaga- og vopnalagabrot. Var dómurinn hegningarauki við sáttina frá 12. desember 2012. Verður þannig við það miðað við ákvörðun refsingar, að teknu tilliti til hegningaraukasjónarmiða, að ákærði hafi með brotum sínum nú gerst sekur í þriðja skipti um að aka undir áhrifum samanber ítrekunarramma 3. mgr. 71. gr. almennra hegningarlaga nr. 19/1940.

Með brotum þeim er ákærði er sakfelldur fyrir í þessu máli hefur hann rofið skilorð dómsins frá 16. mars 2017. Ber nú að dæma skilorðsdóminn upp og er ákærða dæmd refsing í einu lagi, sbr. 60. gr. og 77. gr. almennra hegningarlaga.

Ákærði hefur játað brotið sín og tekið sig á undanfarið, verður að virða það honum til refsimildunar, með hliðsjón af því ogþess hve langt er liðið síðan brotin voru framin þykir unnt að skilorðsbinda hluta refsingarinnar.

Að öllu framangreindu virtu þykir refsing ákærða þannig hæfilega ákveðin fangelsi í 10 mánuði en fresta skal fullnustu sjö mánaða af refsingunni og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr.22/1955.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 33,59 gaf amfetamíni, 13,16 gaf hassi, 20,74 g af marijúana, 19 ml af læknislyfi merktu Xylocain, ein hvít tafla merkt D 10, þrjár töflur merktar Tafil, fimm grænar ómerktar töflur, ein tafla merkt 80 oxycontin, 27 töflur merktar Halcion og ein tafla merkt Oxynorm Dis persa sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef H-kk-ef Þ-kk-ef lögmanns, 168.640 krónur, að meðtöldum virðisaukaskatti, og 338.512 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf saksóknar fulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf F-kk-nf H-kk-nf, sæti fangelsi í 10 mánuði, en fresta skal fullnustu sjö mánaða af refsingunni og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti ævilangt frá birtingu dóms þessa að telja.

Upptæk eru gerð til ríkissjóðs 33,59 gaf amfetamíni, 13,16 gaf hassi, 20,74 gaf marijúana, 19 ml af læknislyfi merktu Xylocain, ein hvít tafla merkt D 10, þrjár töflur merktar Tafil, fimm grænar ómerktar töflur, ein tafla merkt 80 oxycontin, 27 töflur merktar Halcion og ein tafla merkt Oxynorm Dispersa.

Ákærði greiði málsvarnarþóknun skipaðs verjanda síns, Þ-kk-ef H-kk-ef Þ-kk-ef lögmanns, 168.640 krónur og 338.512 krónur í annan sakarkostnað.

H-kvk-nf S-kvk-nf B-kvk-nf